b'\n_START_ARTICLE_\nRojenice (Jalen)\n_START_PARAGRAPH_\nRojenice so neobjavljeno dramsko delo pisatelja Janeza Jalna.\n_START_SECTION_\nVsebina\n_START_PARAGRAPH_\nOkvirno naj bi bila to pravlji\xc4\x8dna igra, saj naj bi se dogajanje odvijalo v planini pod Triglavom v starih pravlji\xc4\x8dnih \xc4\x8dasih. V igro je sicer vpletena zgodba o Zlatorogu in belih \xc5\xbeenah, dejansko pa v zgodbi, ki naj bi se godila v poznih tur\xc5\xa1kih \xc4\x8dasih, poudarja domoljubje, svari pred vsiljivimi tujci, ki jih v igri zastopajo vsiljivi italijanski fu\xc5\xbeinarji, in poudarja lepoto slovenskih gora. Dramsko dejanje nosi ljubezenska zgodba v katero so vpleteni lovec Miha, plan\xc5\xa1arica Ne\xc5\xbea, bogatinova h\xc4\x8di Tilka in njen brat Gregor. Sklepno dejanje je prete\xc5\xbeno \xc5\xbealostno, saj se Miha ubije, ko hiti v triglavske strmine. Tilka, ki naj bi bila kriva njegove smrti, se kesa in se za pokoro odpravi v samostan. Ne\xc5\xbea pa ob mrtvem lovcu od \xc5\xbealosti umre._NEWLINE_Drama je zgrajena iz \xc5\xa1tirih dejanj. Vsako dejanje nosi naslov in sicer si naslovi vrstijo: No\xc4\x8d, Jutro, Dan, Ve\xc4\x8der.\n_START_SECTION_\nUprizoritve\n_START_PARAGRAPH_\nIgro Rojenice je Jalen podnaslovil pravlji\xc4\x8dna igra izpod Triglava. Krstno predstavo je do\xc5\xbeivela v Stari Loki dne 26. junija 1936 na predve\xc4\x8der blagoslovitve novega prosvetnega doma. Jeseni istega leta pa so jo uprizorili na Jesenicah. Njegov rokopis nosi datum 5. avgust 1936, kar ka\xc5\xbee na to, da je Jalen igro po uprizoritvi v Stari Loki \xc5\xa1e dopolnjeval in popravljal. Kljub dvema uprizoritvama pa se Jalen ni odlo\xc4\x8dil za samozalo\xc5\xbebo.'